Pasvalio rajono savivaldybės administracijos

Pasvalio miesto seniūnijos seniūno

2020 m. spalio 16 d. įsakymo Nr. V1-14

4 priedas

**PASVALIO RAJONO SAVIVALDYBĖS ADMINISTRACIJOS PASVALIO MIESTO SENIŪNIJOS GatVių valytojo (9613 04) PAREIGYBĖS APRAŠYMAS**

# I SKYRIUS

**PAREIGYBĖ**

1. Pasvalio rajono savivaldybės administracijos Pasvalio miesto seniūnijos (toliau – Seniūnija) gatvių valytojas (9613 04) (toliau – darbuotojas) pagal pareigybių grupę yra darbuotojas.

2. Pareigybės lygis – D.

# II SKYRIUS

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialius reikalavimus:

3.1. išmanyti valytojo darbo specifiką, valymo būdus, žinoti tvarkomų teritorijų ribas, teritorijos tvarkymo būdus;

3.2. žinoti priskirto inventoriaus, įrankių, valymo instrumentų ir mechanizmų technines charakteristikas, paskirtį, naudojimo tvarką ir reikalavimus;

3.3. išmanyti žemės paruošimo vejų, gėlynų ir želdinių auginimui įrengimą, gėlių, medelių ir dekoratyvinių krūmų sodinimą ir jų priežiūrą, žinoti ir išmanyti augalų apsaugos priemonių naudojimą, piktžolių, parazitų ir ligų naikinimo bei organinių ir mineralinių trąšų naudojimo būdus, plovimo ir dezinfekcijos priemonių paskirtį, koncentraciją ir naudojimo būdus ir taisykles.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas vykdo šias funkcijas:

4.1. valo, tvarko ir prižiūri priskirtus gatvių ir šaligatvių plotus, atlieka jam priskirtos teritorijos kasdienę priežiūrą: šluoja, valo gatvės važiuojamąją dalį ir šaligatvį, ties įvažiavimais, gatvių sankryžas, nuvalo praėjimus ir perėjas pėstiesiems;

4.2. surenka šiukšles iš jam priskirto valomo ploto, išneša šiukšles į nustatytą sandėliavimo vietą, grėbia lapus ir sudeda juos į maišus, rūpinasi, kad prižiūrimoje teritorijoje būtų smėlio ir šiukšlių dėžės;

4.3. žiemos sezono metu valo sniegą ir ledą nuo šaligatvių, nušluoja takelius prie įėjimų, pabarsto smėlio ir druskos mišiniu šaligatvius ir įvažiavimus, pėsčiųjų perėjas, valo ir sukasa sniegą ne arčiau kaip 5 m nuo gatvių sankryžų, pėsčiųjų perėjų,valo sniegą ir ledą nuo inžinerinių tinklų dangčių, lietaus kanalizacijos, vandens surinkimo šulinėlių grotelių, esančių valomoje teritorijoje;

4.4. ruošia dirvą vejų, gėlynų, želdinių sėjai ir auginimui sodinimui rankiniu būdu: purena ir ravi kauptuku, lygina ir laisto žemę, daro daigų sodinimui duobutes pagal želdynų planus, rankiniu būdu skirsto ir lygina gruntą vejose, sėja žolę, sodina gėles, medelius ir dekoratyvinius krūmus Seniūnijos viešose teritorijose: skveruose, parkuose, kapinėse ir prižiūri augančius želdinius, darbui naudoja tik tvarkingus įrankius;

4.5. tręšia augalus organinėmis ir mineralinėmis trąšomis jų vegetacijos periodu, pagal paskirtį naudoja augalų apsaugos priemones nuo piktžolių, ligų ir kenkėjų;

4.6. vykdo kitus nenuolatinio pobūdžio Seniūnijos darbo organizavimo inžinieriaus ar Seniūnijos seniūno pavedimus.

# IV SKYRIUS

**DARBUOTOJO ATSAKOMYBĖ IR ATSKAITOMYBĖ**

5. Darbuotojas yra tiesiogiai pavaldus ir atskaitingas Seniūnijos darbo organizavimo inžinieriui.

6. Už pavestų uždavinių ir funkcijų netinkamą vykdymą darbuotojas atsako Lietuvos Respublikos įstatymų ir kitų teisės aktų nustatyta tvarka.

7. Darbuotojas atlygina savo darbo pareigų pažeidimu dėl jo kaltės darbdaviui padarytą turtinę ir neturtinę žalą Darbo kodekso nustatyta tvarka.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau, sutinku ir vykdysiu:

Darbuotojas \_\_\_\_\_\_\_\_\_\_\_\_\_\_\_\_\_\_\_\_\_\_

 (parašas)

 \_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė)

 \_\_\_\_\_\_\_\_\_\_\_\_\_\_\_\_\_\_\_\_\_\_

 (data)